TVIRTINU:

BĮ Klaipėdos m. nakvynės namų direktorė

Alma Kontrimaitė

**BIUDŽETINĖS ĮSTAIGOS KLAIPĖDOS MIESTO NAKVYNĖS NAMŲ**

**2021 METŲ METINĖ VEIKLOS ATASKAITA**

Vadovaujantis BĮ Klaipėdos miesto nakvynės namų (toliau – Nakvynės namai) 2021 m. veiklos planu įstaiga siekė įgyvendinti šiuos tikslus:

1. Tikslas. **Užtikrinti kokybišką ir efektyvų socialinių paslaugų teikimą socialinės rizikos suaugusiems asmenims Klaipėdos mieste.**
2. Tikslas. **Mažinti socialinės rizikos grupių suaugusių asmenų socialinę atskirtį, skatinant jų socialinę integraciją.**
3. Tikslas. **Padėti iš pataisos įstaigų paleidžiamiems (paleistiems) asmenims gauti jiems reikalingas socialines paslaugas, sugrąžinti juos į bendruomenę ir darbo rinką, atkurti ir stiprinti prarastus socialinius ryšius bei palaikyti ir stiprinti norą nebenusikalsti.**

Nakvynės namai vykdė pagrindines funkcijas, kuriomis siekė suteikti asmenims, neturintiems gyvenamosios vietos, laikiną nakvynę, socialinių įgūdžių ugdymo ir palaikymo, bei kitas būtinąsias paslaugas, siekiant atkurti savarankiškumą, prarastus socialinius ryšius ir padėti integruotis į visuomenę. Asmenys į Nakvynės namus dažniausiai kreipėsi dėl benamystės, nedarbo, skurdo, piktnaudžiavimo alkoholiu bei narkotinėmis medžiagomis, nemokėjimo prisitaikyti prie nuolat besikeičiančios ekonominės situacijos ir kitų veiksnių.

**2021 m. Nakvynės namai teikė apgyvendinimo, laikino apnakvindinimo, intensyvios krizių įveikimo pagalbos įvykio vietoje, sociokultūrines ir laikino apnakvindinimo saugios nakvynės namuose paslaugas bei iš pataisos įstaigų paleidžiamų (paleistų) asmenų socialinės integracijos paslaugas.**

Užtikrinant paslaugų gavėjų mokėjimo už apgyvendinimo paslaugas kontrolę, 2021 m. įstaigoje surinkta 6277,47 Eur pajamų (planuota 4500,00 Eur). Atsižvelgiant į sumažintą apgyvendinimo paslaugą nakvynės namuose gaunančių asmenų skaičių, dėl vykdomų renovacijos darbų adresu Šilutės pl. 8 ir į pasikeitusią gyventojų mokėjimo už paslaugas tvarką, kuomet įmokų dydis paslaugų gavėjams sumažintas, spec. lėšų surinkta 60 proc. mažiau nei 2020 m. (15260,64 Eur). Surinktos pajamos panaudotos einamiesiems įstaigos reikalams t. y. transporto nuomos paslaugų įsigijimui, ūkinių ir kanceliarinių prekių įsigijimui, darbuotojų skiepijimui nuo erkinio encefalito, elektros sąnaudoms dengti.

**I. Apgyvendinimo Nakvynės namuose paslaugos teikimo statistiniai duomenys ir vykdomos veiklos.**

**2021 m. Nakvynės namuose apgyvendinimo paslaugą gavo 103 asmenys: 81 vyras ir 22 moterys. Iš jų 47 asmenims (13 moterų ir 34 vyrai) paslauga pradėta teikti iki 2021 m. sausio 1 d**. 2021 m. paslaugų gavėjų skaičius išlieka panašus kaip ir 2020 m. (2020 m. – 109; 2021 m. - 103).

2021 m. organizuojant apgyvendinimo Nakvynės namuose paslaugą:

* pasirašytos **56** apgyvendinimo Nakvynės namuose paslaugos teikimo sutartys (47 vyrai ir 9 moterys):
  + **26** asmenims pirmą kartą (iš jų, bendradarbiaujant su Kovos su prekyba žmonėmis ir išnaudojimo centru, 1 asmuo Nakvynės namuose buvo apgyvendintas išimties atveju);
* **30** asmenų pakartotinai.
* Sudaryti **232** papildomi susitarimai.
* Iš viso suteikti 16045 lovadieniai.
* **14** asmenų, norintys gauti apgyvendinimo paslaugą, per 6 mėnesius nuo sprendimo priėmimo į Nakvynės namus nesikreipė, todėl sprendimai dėl paslaugos skyrimo buvo panaikinti;
* **6** asmenims, norintiems gauti apgyvendinimo paslaugą, sprendimai dėl paslaugų skyrimo yra galiojantys, asmenys gali apsigyventi Nakvynės namuose eilės tvarka.

2021 m. apgyvendinimo paslauga labiausiai buvo reikalinga darbingiems, įsiregistravusiems Užimtumo tarnyboje asmenims (31 asmuo) ir senatvės pensinio amžiaus asmenims, kuriems nenustatyti specialieji poreikiai (21 asmuo) (žr. 1 lentelė).

1 lentelė. **Pagal asmenų socialines grupes asmenys yra pasiskirstę.**

|  |  |  |  |
| --- | --- | --- | --- |
| Asmenų grupės | **Iš viso** | Vyrai | Moterys |
| Dirbantys | **7** | 6 | 1 |
| Dirbantys terminuotus ar viešuosius darbus ir registruoti Užimtumo tarnyboje | **4** | 4 | 0 |
| Darbingi, įsiregistravę Užimtumo tarnyboje | **32** | 25 | 7 |
| Darbingi ir neįsiregistravę Užimtumo tarnyboje | **2** | 2 | 0 |
| Darbingo amžiaus asmenys, pripažinti nedarbingais (0-25 proc.) | **4** | 4 | 0 |
| Darbingo amžiaus asmenys, pripažintiems iš dalies darbingais (30-40 proc.) | **15** | 12 | 3 |
| Darbingo amžiaus asmenys, pripažintiems iš dalies darbingais (45-55 proc.) | **9** | 7 | 2 |
| Senatvės pensinio amžiaus asmenys, kuriems nustatyti dideli specialieji poreikiai | **4** | 3 | 1 |
| Senatvės pensinio amžiaus asmenys, kuriems nustatyti vidutiniai specialieji poreikiai | **0** | 0 | 0 |
| Senatvės pensinio amžiaus asmenys, kuriems nustatyti specialieji poreikiai | **0** | 0 | 0 |
| Senatvės pensinio amžiaus asmenys, kuriems nenustatyti specialieji poreikiai | **21** | 16 | 5 |
| Asmenys, grįžę iš laisvės atėmimo vietų | **5** | 5 | 0 |

Pastebėta, kad daugėja darbingo amžiaus asmenų, kurie pripažinti iš dalies darbingais (2020 m. 30-40 proc. – 10 asmenų, 2021 m. – 15 asmenų. 2020 m. 45-55 proc. – 5 asmenys, 2021 m. – 9 asmenys). Socialinės darbuotojos pastebi, kad yra problema dėl asmenų turinčių negalią, kuriems reikalingos specialios priemonės bei sveikatos specialistų priežiūra, slauga. Šie asmenys paslauga naudojasi terminuotą laiką, kol atsiranda galimybės gauti tikslines paslaugas pagal poreikį. Pastebima, kad išlieka nakvynės namų klientų menka motyvacija susirasti darbą, gydytis priklausomybes.

**2021 m. užregistruoti 114 prašymų-paraiškų apgyvendinimo Nakvynės namuose paslaugai gauti. Iš jų:**

* 26 prašymai, apgyvendinimo Nakvynės namuose paslaugą gauti pakartotinai;
* 14 prašymų, apgyvendinimo Nakvynės namuose paslaugą gauti pirmą kartą;
* 74 prašymų dėl apgyvendinimo Nakvynės namuose paslaugos sutarties termino tęsimo.

Lyginant 2020 m. ir 2021 m. prašymų-paraiškų duomenis pastebėta, kad 2021 m. asmenų, norinčių gauti paslaugas Nakvynės namuose sumažėjo (2020 m. užregistruoti 140 prašymų - paraiškų). Asmenų, gaunančių apgyvendinimo paslaugą Nakvynės namuose skaičiaus mažėjimą įtakojo vykdoma pastato (Šilutės pl. 8) renovacija (padalinys atidarytas 2021 m. gruodžio 20 d.).

**Socialiniai darbuotojai, dirbdami individualų darbą su asmenimis, kuriems teikta Apgyvendinimo Nakvynės namuose paslauga, suteikė šias tarpininkavimo paslaugas:**

2 lentelė.

|  |  |
| --- | --- |
| **Dirbant individualų darbą su asmenimis tarpininkauta:** | **Nurodyti asmenų skaičių** |
| Užimtumo tarnyboje | 35 |
| Įsidarbinant | 7 |
| Tvarkant dokumentus, asmeniui norinčiam būti įrašytam į eilę socialiniam būstui gauti | 22 |
| Neįgalumo ir darbingumo nustatymo tarnyboje (NDNT) tvarkant dokumentus darbingumo lygiui nustatyti | 5 |
| Tvarkant dokumentus, kad būtų pratęstas asmens neįgaliojo pažymėjimo galiojimo laikas | 2 |
| Gaunant paramą (vienkartinę, soc. pašalpą, maisto talonus, rūbų ir kt.) | 103 |
| Dėl asmens tapatybės dokumento gavimo | 6 |
| Dėl senatvės pensijos gavimo | 6 |
| Apgyvendinant ilgalaikės globos namuose | 6 |
| Užregistruojant dėl gyvenamosios vietos deklaravimo | 49 |
| Pas antstolius dėl skolų išieškojimo | 14 |
| Medicinos įstaigos | 9 |
| Policija | 1 |
| Valstybinė mokesčių inspekcija | 6 |

**Asmenų, kuriems skirta apgyvendinimo Nakvynės namuose paslauga, kaita per 2021 metus:** Apgyvendinimo paslauga nutraukta **50 asmenų: 40 vyrų ir 10 moterų**. Iš jų:

* 16 asmenų, pažeidus vidaus tvarkos taisykles;
* 10 asmenų, kaip nežinia kur esantiems;
* 4 asmenims mirus;
* 12 asmenų, išvykus kitur gyventi (savo prašymu);
* 6 asmenims išvykus į globos namus;
* 1 asmeniui nutraukus darbo paiešką Užimtumo tarnyboje;
* 1 asmeniui sutarčiai pasibaigus.

Pastebėta, kad 2021 m. apgyvendinimo Nakvynės namuose paslauga dažniausiai nutraukiama asmenims pažeidus vidaus tvarkos taisykles (16). Taip pat nemaža dalis gyventojų pateikė prašymus apgyvendinimo nakvynės namuose sutarčiai nutraukti savo noru (12).

**2021 m. užregistruoti 178 pranešimų, dėl vidaus tvarkos taisyklių pažeidimo. 10** kartų kviestas saugos tarnybos „ARGUS“ ekipažas dėl gyventojų elgesio, kuris buvo nesuderinamas su nakvynės namuose galiojančia vidaus tvarka.

**Teikta psichologinė pagalba.**

2021 m. psichologinės pagalbos paslauga nakvynės namų klientams suteikta 108 kartus: Iš jų – 62 individualios psichologinės konsultacijos ir 46 psichologiniai įvertinimai dėl sutarties termino tęsimo. Dažniausiai individualios konsultacijos teiktos dėl:

* Alkoholio vartojimo problemų – 30 kartų;
* Emocinių sunkumų (nerimo, įtampos, depresiniai epizodai) –13 kartų;
* Motyvacijos formavimo ir pastiprinimo/palaikymo – 8 kartai;
* Sveikatos problemos – 7 kartai;
* Bendravimo problemos (konfliktai) – 1 kartas;
* Adaptacijos įstaigoje ypatumai – 1 kartas.

2021 m. psichologinėse konsultacijose dalyvavo 48 apgyvendinimo nakvynės namuose paslaugos gavėjų.

2021 m. buvo sudaryta bendradarbiavimo sutartis su VšĮ Klaipėdos socialinės ir psichologinės pagalbos centru (toliau – KSPPC) teikiant kompleksinę pagalbą nukentėjusiems ar galintiems nukentėti nuo nusikalstamos veiklos, prekybos žmonėmis ir smurto artimoje aplinkoje aukoms. Bendradarbiaujant su KSPPC 5 nakvynės namų gyventojai gavo kompleksinę pagalbą. Iš jų:

* 2 asmenys kreipėsi dėl darbo paieškos;
* 3 asmenys kreipėsi psichologo konsultacijai.

**Užimtumo veiklos.**

Vadovaujantis Nakvynės namų veiklos planuose numatytais tikslais, siekiant mažinti socialinės rizikos grupių suaugusių asmenų socialinę atskirtį, skatinant jų socialinę integraciją bei aktyvinant Nakvynės namų bendruomenę, įstaigoje 2021 m. veiklą vykdančios užimtumo grupės ugdė ir palaikė kasdienius, darbinius įgūdžius, taip pat veiklą vykdė bendravimo, savipagalbos ir savišvietos grupės, vyko fizinio aktyvumo palaikymo bei skatinimo užimtumo veikla.Užimtumo veiklos, kiekvienam gyventojui buvo parenkamos pagal individualius poreikius, kartu su darbuotoju užpildžius užimtumo poreikio vertinimo anketą.

2021 m. užimtumo veiklos vyko minimaliai, apribojant jas lankančių žmonių skaičių, pagal galimybes veiklą vykdant individualiai, o šalyje esant ekstremaliai situacijai dalis jų nebuvo vykdomos. 2021 m. nakvynės namuose vykdytos užimtumo veiklos:

* savipagalbos grupė, kurioje vyko individualios konsultacijos gyventojams. Asmenys turėjo galimybę bendrauti, išsakyti savo problemas, rasti jų sprendimus, gauti patarimą ir palaikymą, vyko ir motyvaciniai pokalbiai psichoaktyvių medžiagų vartojimo tema.
* bendravimo grupėje asmenys dalinosi mintimis, buvo ugdomas pozityvus bendravimas.
* fizinio aktyvumo palaikymo ir skatinimo užimtumo veiklos metu asmenys važiavo dviračiais, sportavo parke ant lauko treniruoklių, ėjo pasivaikščioti prie jūros ir pan.
* Kasdienių ir darbinių įgūdžių grupėje asmenys prižiūrėjo kiemo teritoriją, bendro naudojimo patalpas bei gyvenamąsias patalpas.
* savišvietos užimtumo grupėje asmenys skaitė knygas, jas aptarė, nagrinėjo įvairias temas. Bendradarbiaujant su Klaipėdos miesto gyventojais, į Nakvynės namus buvo atvežta knygų, kad paslaugų gavėjai laisvalaikio metu turėtų galimybę skaityti.

**Sociokultūrinės paslaugos.**

2021 m. buvo organizuota ir suteikta **21** sociokultūrinė paslauga. Sociokultūrinės paslaugos buvo suteiktos **265 kartus**, jas gavo **143** **asmenys**. 2021 m., dėl COVID-19 pandemijos paskelbto karantino ir ekstremalios situacijos Lietuvoje, sociokultūrinių renginių Nakvynės namuose vyko mažiau nei ne pandemijos laikotarpiu, tačiau žymiai daugiau nei 2020 m. (2020 m. vyko 8 renginiai). Jie buvo vykdomi pagal galimybes ir atsižvelgiant į pateiktas rekomendacijas, užtikrinant tarpusavio atstumo, ribojant dalyvaujančių asmenų skaičių, veiklas vykdant lauke bei ribojant veiklų laiką. Gyventojai noriai ir aktyviai dalyvavo sociokultūrinėse veiklose.

2021 m. vykdytos sociokultūrinės veiklos: Valentino viktorina; Pasiruošimas Užgavėnių šventei; Užgavėnių šventė; Lietuvos valstybės atkūrimo dienos minėjimas/Užgavėnių šventės minėjimas; Meditacinė išvyka prie jūros; Tarptautinė moters diena; Švaros diena sutinkant Šv. Velykas; Pasiruošimas Šv. Velykų šventei; Šv. Velykų šventė; Poezijos pavasaris ; Išvyka į Japonišką sodą; Išvyka į Pajūrio regioninį parką; Sporto diena – dviračių žygis į Smiltynę; Išvyka į Baltų mitologijos parką; sporto diena – išvyka prie „Olandų kepurės“; Derliaus šventė; Moliūgų-žibintų skaptavimo šventė; Advento vainikų dirbtuvės; Kino teatro vakaras; Kalėdinis renginys; Metų aptarimas. Naujųjų metų popietė.

**II. Laikino apnakvindinimo ir saugios nakvynės paslaugos teikimo statistiniai duomenys ir vykdomos veiklos.**

2021 m. laikino apnakvindinimo ir saugios nakvynės paslauga iš viso suteikta **237** **asmenims** (2020 m. 273 asmenims), iš jų:

* Laikino apnakvindinimo paslauga (toliau- LAP) suteikta **227 asmenims: 188 vyrams ir 39 moterims**. Pastebėta, kad sumažėjo klientų skaičius (2020 m. 264 asmenų: 232 vyrų, 32 moterų). 2021 m. LAP dažniau naudojosi vyrai, o moterų gavusių LAP skaičius, lyginant su 2020 m. (32 moterų), padidėjo.
* Saugios nakvynės paslauga (neblaiviems asmenims) suteikta **25 asmenims** (23 vyrams ir 2 moterims), 28 kartus. Pastebėta, kad padaugėjo saugios nakvynės klientų skaičius (2020 m. 9 asmenys).

LAP buvo suteikti 13485 lovadieniai/kartai (2020 m. – 13745 lovadieniai/kartai).

Dažniausiai laikino apnakvindinimo paslauga asmenys naudojasi ilgiau nei tris paras (žr. 3 lentelę).

3 lentelė. **Laikino apnakvindinimo gavėjų pasiskirstymas.**

|  |  |  |  |
| --- | --- | --- | --- |
| Asmenys: | Iš viso | vyrai | moterys |
| Paslauga naudojosi iki 3 parų; | **63** | 49 | 14 |
| Paslauga naudojosi 3 paras ir ilgiau; | **164** | 139 | 25 |

**38** asmenys, kurie naudojosi laikino apnakvindinimo paslauga neturėjo asmens tapatybę patvirtinančio dokumento. Pastebima, kad 2021 m. sumažėjo asmenų neturinčių asmens tapatybės patvirtinančių dokumentų (2020 metais 71 asmuo neturėjo tapatybę patvirtinančių dokumentų).

Asmenims, kurie laikino apnakvindinimo paslauga naudojosi 3 naktis iš eilės, paslaugą teikiantys darbuotojai įvertino asmens socialinių paslaugų poreikį, užpildydami asmens socialinių paslaugų poreikio vertinimo formą. Iš viso užregistruotos **123** poreikio vertinimo formos. **19** asmenų, kurie pageidavo gauti apgyvendinimo nakvynės namuose paslaugą, buvo užpildytos ir teiktos prašymai - paraiškos komisijai dėl paslaugos skyrimo.

Išduota **134** **siuntimų** į med. įstaigas sveikatos patikrinimui. **20** **kartų** kviesta Greitoji medicinos pagalba (GMP).

Kaip ir kiekvienais metais, laikino apnakvindinimo paslaugos nutraukimo priežastys išlieka tos pačios – vidaus tvarkos taisyklių (VTT) pažeidimai.2021 m. užregistruoti **117 pranešimų,** dėl vidaus tvarkos taisyklių pažeidimo. **17 kartų** kviesta saugos tarnyba „ARGUS“ ir **5** kartus policija. 2021 m. įvyko **16** nakvynės namų komisijos **posėdžių**, dėl LAP laikino neteikimo. Komisijos sprendimu paslauga laikinai neteikta 20 asmenų. Lyginant duomenis su 2020 m. VTT pažeidimų padaugėjo (2020 m. 73 pranešimai) bei komisijos sprendimu LAP laikinai neteikta daugiau asmenų (2020 m. LAP neteikta 6 asmenims).

2021 metais maudymosi paslauga naudojosi 1540 asmenų, o skalbimo - 540 asmenų. Lyginant su 2020 metais šių paslaugų skaičius sumažėjo (2020 metais maudymosi paslauga naudojosi 1792 asmenys, o skalbimo - 640 asmenų.).

Dėl COVID-19 pandemijos, laikotarpiu nuo 2021-01-01 iki 2021-06-30, įstaiga laikino apnakvindinimo paslaugą teikė visą parą.

**III. Intensyvios krizių įveikimo pagalbos įvykio vietoje paslaugos teikimo statistiniai duomenys.**

**2021 m. Intensyvios krizių įveikimo pagalbos įvykio vietoje paslauga suteikta 114 asmenų. Iš jų: 89 vyrai ir 25 moterys. Iš jų:**

* 35 asmenimsintensyvios krizių įveikimo pagalbos paslauga teikta įvykio vietoje, gavus informaciją iš bendruomenės narių;
* 79 asmenims intensyvios krizių įveikimo pagalbos paslauga teikta nakvynės namuose asmenims atvykusiems į konsultaciją.

Lyginant su 2020 m. paslaugos gavėjų skaičius liko tas pats (2020 m. paslauga suteikta 114 asmenims).

4 lentelė **2021 m. paslaugą gavusių asmenų pasiskirstymas pagal socialines grupes**

|  |  |
| --- | --- |
| Asmenų grupės | Asmenys |
| Dirbantys | 3 |
| Dirbantys terminuotus ar viešuosius darbus ir registruoti Užimtumo tarnyboje | 0 |
| Darbingi, įsiregistravę Užimtumo tarnyboje | 30 |
| Darbingi ir neįsiregistravę Užimtumo tarnyboje | 38 |
| Darbingo amžiaus asmenys, pripažinti nedarbingais (0-25 proc.) | 2 |
| Darbingo amžiaus asmenys, pripažintiems iš dalies darbingais (30-40 proc.) | 11 |
| Darbingo amžiaus asmenys, pripažintiems iš dalies darbingais (45-55 proc.) | 5 |
| Senatvės pensinio amžiaus asmenys, kuriems nustatyti dideli specialieji poreikiai | 0 |
| Senatvės pensinio amžiaus asmenys, kuriems nustatyti vidutiniai specialieji poreikiai | 2 |
| Senatvės pensinio amžiaus asmenys, kuriems nenustatyti specialieji poreikiai | 22 |
| Asmenys, grįžę iš laisvės atėmimo vietų | 1 |
| Našlaičiai | 0 |
| Studentai | 0 |

Skirstant pagal socialines grupes, daugiausiai paslaugų gavėjų buvo darbingo amžiaus asmenys neregistruoti Užimtumo tarnyboje (38), darbingo amžiaus asmenys registruoti Užimtumo tarnyboje (30) ir senyvo amžiaus (22). Lyginant su 2020 m. sumažėjo klientų neregistruotų Užimtumo tarnyboje (2020 m. buvo 49 asmenų), bet padaugėjo darbingo amžiaus asmenų, pripažintų iš dalies darbingais () (2020 m. 30-40 proc. buvo 6 asmenys, o 2021 m. - 11).

43 asmenims pildyti individualaus darbo su asmeniu planai.

2021 m. sulaukta 29 skambučių iš bendruomenės narių, kurie suteikė informaciją apie krizinėje situacijoje atsidūrusius asmenis.

51 kartą vykta į įvykio vietą. Bendradarbiaujant vykta į įvykio vietą kartu su Policijos pareigūnais, Viešosios tvarkos poskyrio specialistu ir Klaipėdos Priešgaisrinės priežiūros skyriaus inspektoriumi.

Vykdyti 6 prevenciniai reidai, kurių metu asmenys buvo informuoti apie Klaipėdos mieste teikiamas socialines paslaugas.

**Organizuojant ir teikiant intensyvią krizių įveikimo pagalbą:**

* 19 asmenų tarpininkauta sveikatos priežiūros įstaigose;
* 38 asmenims tarpininkauta Socialinės paramos skyriuje;
* 13 asmenų tarpininkauta Klaipėdos apskrities VPK migracijos skyriuje;
* 54 asmenims tarpininkauta Klaipėdos m. savivaldybės administracijos gyvenamosios vietos deklaravimo poskyryje;
* 8 asmenims tarpininkauta Užimtumo tarnyboje;
* 39 asmenims vežtas maistas iš labdaros ir paramos fondo Maisto bankas;
* 7 asmenims tarpininkauta banke;
* 4 asmenim tarpininkauta Sodroje;
* 1 asmeniui tarpininkauta antstolių kontoroje;
* 2 asmenims tarpininkauta VšĮ "Likimo laiptai";
* 1 asmeniui tarpininkauta Valstybinėje mokesčių inspekcijoje;
* 2 asmenims tarpininkauta Klaipėdos miesto savivaldybės socialinio būsto skyriuje;
* 1 asmeniui tarpininkauta Registru centre;
* 1 asmeniui tarpininkauta kreipiantis į Klaipėdos miesto savivaldybės nemokamą pirminę teisinę pagalbą;
* 1 asmeniui tarpininkauta Techninės pagalbos neįgaliems centre;
* 2 asmenims tarpininkauta VšĮ "Klaipėdos butai".
* 1 asmeniui tarpininkauta labdaros ir paramos fonde "Prieglobstis".

**Prevencinė COVID – 19 veikla.**

COVID – 19 prevencijos tikslais socialiniai darbuotojai nuolatos informavo ir viešino paslaugų gavėjams informaciją susijusią su pandemijos valdymu. Pažymėtina, kad tikslu užtikrinti COVID – 19 prevencines priemones įstaigoje atsakingi socialiniai darbuotojai Nakvynės namuose tikslingai vykdė nakvynės namų paslaugų gavėjų apskaitą apie skiepus nuo COVID - 19 viruso ir. Paslaugų gavėjai buvo informuojami, konsultuojami ir lydimi skiepytis. 2021 m. pabaigoje, vertinant pasiskiepijusių paslaugų gavėjų skaičių nakvynės namuose, daugiau nei 90% asmenų buvo pasiskiepiję.

**IV.** **Iš pataisos įstaigų paleidžiamų (paleistų) asmenųsocialinės integracijos paslaugos Klaipėdos mieste teikimo statistiniai duomenys.**

BĮ Klaipėdos miesto nakvynės namai nuo 2021 m. sausio 1 d. pradėjo teikti iš pataisos įstaigų paleidžiamų (paleistų) asmenų socialinės integracijos paslaugas. Vykdant pagrindines socialinio darbo funkcijas siekta padėti paleidžiamiems (paleistiems) asmenims gauti jiems reikalingas socialines paslaugas Klaipėdos mieste, sugrąžinti juos į bendruomenę ir darbo rinką, palaikyti ir stiprinti norą nebenusikalsti, padėti atkurti ir stiprinti prarastus socialinius ryšius.

2021 m. gautų pranešimų apie asmens paleidimą iš pataisos įstaigos skaičius – **134**. Iš jų:

* apie lygtinai paleidžiamus asmenis – 70;
* apie terminuotą bausmę atlikusius - 64.

2021 m. iš pataisos įstaigos paleidžiamų (paleistų) asmenų socialines integracijos paslaugą gavo **106** asmenys. Iš jų:

* 50 paleisti iš pataisos įstaigos (tarp jų 9 asmenys dėl kurių pranešimai apie asmens paleidimą nebuvo gauti iš pataisos įstaigų);
* 56 paleidžiami iš pataisos įstaigos.

5 lentelė. **Asmenims suteikta pagalba.**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Asmenims suteikta pagalba (pagal pranešimo apie asmens paleidimą iš pataisos įstaigos formoje nurodytas sritis):** | | | | | | | | | | | | | **Asmenys, atsisakę pagalbos: 30** | |
| Asmens tapatybės dokumento pagaminimas | Gyvenamosios vietos radimas | Gyvenamosios vietos deklaravimas | Dokumentų piniginei paramai gauti tvarkymas | Socialinės paramos maistu, drabužiais teikimas | Sveikatos priežiūros paslaugų gavimas | Priklausomybės ligų gydymas | Įdarbinimas | Įsiskolinimų padengimas | Socialinių ryšių atkūrimas | Psichologinių problemų sprendimas | Socialinės priežiūros/socialinės globos poreikių nustatymas ir teikimas | Kita pagalba *(nurodyti pastabose )* | Dėl motyvuotos priežasties (nėra probleminių sričių) | Dėl nenurodytos priežasties |
| 1 | 14 | 20 | 78\*\* | 11 | 9 | 4 | 16 | 5 | 2 | 2 | 10 | 10\*\*\* | 4 | 26 |

Paaiškinimai:

\*\* asmenims paleistiems (paleidžiamiems) suteikta informacija telefonu arba ,,Zoom" platformoje dėl piniginės materialinės paramos gavimo.

\*\*\* Kita pagalba:

* 4 asmenims padėta susitvarkyti dokumentus dėl socialinio būsto nuomos;
* 2 asmenys informuoti dėl nemokamos teisinės pagalbos;
* 1 asmeniui padėta susitvarkyti dokumentus dėl vairuotojo pažymėjimo atgavimo;
* 1 asmuo informuotas dėl neįglumo nustatymo;
* 1 asmeniui tarpininkauta/bendradarbiauta BĮ Klaipėdos miesto šeimos ir vaiko gerovės centre;
* 1 asmeniui organizuota pagalba dėl statuso Lietuvoje nustatymo.

2021 m. asmenys dažniausiai kreipėsi pagalbos dėl dokumentų piniginei paramai gauti tvarkymo, gyvenamosios vietos deklaravimo, sveikatos priežiūros paslaugų gavimo, socialinės priežiūros paslaugų (apgyvendinimo nakvynės namuose, laikino apnakvindinimo). Bendradarbiauta su įvairiomis Klaipėdos mieste socialines paslaugas teikiančiomis įstaigomis. Organizuota ir teikta pagalba nuotoliniu būdu dėl materialinės paramos gavimo, gyvenamosios vietos deklaravimo. Asmenims, kurie kreipėsi dėl gyvenamosios vietos radimo, suteikta informacija dėl apgyvendinimo ir laikino apnakvindinimo nakvynės namuose paslaugų.

Vykdant darbą sukurti „Iš pataisos įstaigų paleidžiamo (paleisto) asmens individualus socialinės integracijos planas ir tyrimo aktas“. Minėtos formos patvirtintos įstaigos direktoriaus.

BĮ Klaipėdos miesto nakvynės namų socialiniai darbuotojai 2021 m. lapkričio mėn. vyko į Panevėžio pataisos namus, kuriuose nuteistosioms, planuojančioms grįžti į Klaipėdos miestą, suteikė informaciją ir konsultavo apie paleistiems asmenims teikiamą pagalbą bei socialines paslaugas mieste.

**Socialinė darbuotoja, teikdama iš pataisos įstaigų paleidžiamų (paleistų) asmenųsocialinės integracijos paslaugą, bendradarbiavimo tikslu susisiekė su:**

* Marijampolės, Alytaus, Vilniaus, Panevėžio pataisos namais (toliau PN);
* Pravieniškių atvira kolonija ir PN;
* Laisvės atėmimo vietų ligoninės socialiniais darbuotojais;
* Kauno tardymo izoliatoriaus socialiniais darbuotojais;
* Klaipėdos probacijos skyriaus specialistais (susitikimo metu aptartos bendradarbiavimo galimybės, pateikti informaciniai lankstinukai apie Klaipėdos mieste teikiamas paslaugas).

**Problemos, su kuriomis susiduriama teikiant iš pataisos įstaigų paleidžiamų (paleistų) asmenųsocialinės integracijos paslaugas Klaipėdos mieste:**

* asmenims, grįžusiems iš pataisos įstaigų, gyvenamosios vietos deklaracija nustoja galioti tą pačią dieną, todėl dažnai šie asmenys laiku negauna socialinių paslaugų;
* nuteistieji, kurie paleidžiami penktadienį, dėl atstumo tarp Klaipėdos miesto ir įkalinimo įstaigų, į Klaipėdą grįžta tik penktadienį po darbo valandų, kai dažnai svarbiausios įstaigos nedirba;
* pranešimai apie asmens paleidimą iš pataisos įstaigų kartais gaunami su netikslia paleidimo informacija ar pavėluotai, kai asmuo jau būna paleistas (2021 m. - 9 asmenys). Dažniausiai gaunami pranešimai apie lygtinį asmens paleidimą iš pataisos įstaigos, tačiau nėra žinoma, kaip baigiasi lygtinio paleidimo svarstymai, tik vienas kitas socialinis darbuotojas pagal galimybes apie tai informuoja. Bendraujant su pataisos įstaigų socialiniais darbuotojais dažnai paaiškėja, jog patys negauna šios informacijos. Pasitaiko atvejų kai norint susisiekti su pataisos namų socialiniu darbuotoju pranešime nurodytu el. paštu niekas neatsako, telefonu taip pat sudėtinga susisiekti arba paaiškėja, jog socialinis darbuotojas informacijos apie asmens paleidimą nėra gavęs;
* iškyla problemų bendraujant su Lietuvos probacijos specialistais.

**Atsižvelgiant į minėtas problemas, teikiant** **iš pataisos įstaigų paleidžiamų (paleistų) asmenųsocialinės integracijos paslaugas, planuojama:**

* organizuoti susitikimus su probacijos, savivaldybių ir pataisos namų socialiniais darbuotojais, nes šiuo metu bendradarbiavimas tarp pataisos įstaigų, probacijos ir savivaldybės socialinių darbuotojų sudarant integracijos planą nevyksta;
* įvertinti galimybes dėl mokymų apie darbą su nuteistaisiais.

**BĮ Klaipėdos miesto nakvynės namų dalyvavimas projektinėje veikloje.**

2021 m. BĮ Klaipėdos miesto nakvynės namai įgyvendino Klaipėdos miesto savivaldybės projektą "Paslaugų organizavimo ir asmenų aptarnavimo kokybės gerinimas", įstaigoje etapais buvo diegiami LEAN sistemos metodai. Apgyvendinimo nakvynės namuose paslaugai buvo įdiegti VACA ir ASAICHI metodai, patvirtintas nuolatinių susirinkimų tvarkaraštis bei informacinių susirinkimų formos.

Paruoštas Kokybės vadybos sistemos (KVS) projektas įstaigoje: aprašyta kokybės politika, kokybės tikslai, suinteresuotos šalys, aprašytos rizikos ir parengtas rizikos veiksnių valdymo planas. 2021 m. vasario 3 d. įstaigoje patvirtinti KVS dokumentai. Paruošta atmintinė darbuotojams apie „Neatitiktinių produktų (paslaugų) valdymo registrą“ ir „Korekcinių veiksmų registrą“. Parengtas „KAIZEN metodo taikymo tvarkos aprašas nakvynės namuose“, tvarkos aprašas įstaigoje patvirtintas 2021 m. vasario 26 d.

**Vykdyti Nakvynės namų paslaugų kokybės vertinimo tyrimai :**

Nakvynės namų teikiamų paslaugų kokybės tyrimas vykdytas, adresais Viršutinė g. 21 ir Dubysos g. 39: 2021 m. lapkričio 5 – 11 d. atliktas įstaigos paslaugų kokybės vertinimo tyrimas apgyvendinimo paslaugos kokybei įvertinti bei 2021 m. lapkričio 15 – 19 d. atliktas įstaigos paslaugų kokybės vertinimo tyrimas laikino apnakvindinimo nakvynės namuose paslaugos kokybės vertinimui įvertinti. Vadovaujantis tyrimo ataskaitų duomenimis apklausta 94 % laikino apnakvindinimo (LAP) bei 98 % apgyvendinimo paslaugų gavėjų. Apgyvendinimo paslaugą gaunantys asmenys vertina gerai 53 % ir labai gerai 31 %. LAP gavėjai (70 %) teikiamas paslaugas vertina gerai. Atsižvelgiant į gautus rezultatus parengtas socialinių paslaugų kokybės gerinimo planas.

2021 m. lapkričio 22 – 26 d. atliktas įstaigos darbuotojų psichologinės savijautos darbe ir paslaugų kokybės vertinimas. Tikslingai buvo organizuojamas susirikimas įstaigos darbuotojams tikslu aptarti BĮ Klaipėdos m. nakvynės namuose teikiamų apgyvendinimo nakvynės namuose ir laikino apnakvindinimo paslaugų kokybės vertinimo bei įstaigos darbuotojų psichologinės savijautos darbe ir paslaugų kokybės vertinimo anketų duomenis.

Vyriausioji socialinė darbuoja Irma Butkevičienė